Document ID: 32007R1135

RÅDETS FORORDNING (EF) Nr. 1135/2007
af 10. juli 2007
om ændring af forordning (EF) nr. 2866/98 med hensyn til euro-omregningskursen for Cypern
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 123, stk. 5,
under henvisning til forslag fra Kommissionen,
under henvisning til udtalelse fra Den Europæiske Centralbank (1), og
ud fra følgende betragtninger:
(1)
Rådets forordning (EF) nr. 2866/98 af 31. december 1998 om omregningskurserne mellem euroen og valutaerne i de medlemsstater, der indfører euroen (2), fastsætter omregningskurserne fra og med den 1. januar 1999.
(2)
I henhold til artikel 4 i tiltrædelsesakten af 2003 er Cypern en medlemsstat med dispensation som defineret i traktatens artikel 122.
(3)
I henhold til Rådets beslutning 2007/503/EF af 10. juli 2007 i henhold til traktatens artikel 122, stk. 2, om Cyperns indførelse af den fælles valuta den 1. januar 2008 (3) opfylder Cypern de nødvendige betingelser for indførelse af den fælles valuta, og dispensationen til fordel for Cypern ophæves med virkning fra den 1. januar 2008.
(4)
Indførelsen af euroen i Cypern er betinget af, at der vedtages en omregningskurs mellem euroen og det cypriotiske pund. Denne omregningskurs fastsættes til 0,585274 cypriotiske pund pr. 1 euro, hvilket svarer til pundets nuværende centralkurs i valutakursmekanismen (ERM II).
(5)
Forordning (EF) nr. 2866/98 bør derfor ændres i overensstemmelse hermed -
UDSTEDT FØLGENDE FORORDNING:
Artikel 1
I artikel 1 til forordning (EF) nr. 2866/98 indsættes følgende linje mellem omregningskurserne for den italienske lire og den luxembourgske franc:
»= 0,585274 cypriotiske pund«.
Artikel 2
Denne forordning træder i kraft den 1. januar 2008.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. juli 2007.

Labels: 2
18